BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PERSONAL DOCENT I INVESTIGADOR CONTRACTAT CORRESPONENT A L'WZQ 9365 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20904)
  + [Valencià](/va/acuerdo/20688)






Selector de idioma

Leer

* [Español](/es/acuerdo/20321)
* [Valencià](/va/acuerdo/20523)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PERSONAL DOCENT I INVESTIGADOR CONTRACTAT CORRESPONENT A L'QDO 7018[Butlletí Oficial Universitat d'Alacant](/ca/Publicacion)
==================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PERSONAL DOCENT I INVESTIGADOR CONTRACTAT CORRESPONENT A L'OPW 3696

Data d'aprovació
:   13/01/2022

Data de publicació
:   14/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20048)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20215)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20749)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PERSONAL DOCENT I INVESTIGADOR CONTRACTAT CORRESPONENT A L'VFF 0271&url=https://www.boua.ua.es/va/acuerdo/20715)

**Títol:** BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PERSONAL DOCENT I INVESTIGADOR CONTRACTAT CORRESPONENT A L'RAM 0409

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 13 de gener de 2022

BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PERSONAL DOCENT I INVESTIGADOR CONTRACTAT CORRESPONENT A L'XLT 4707

Resolució de 13 de gener del 2022, de la Universitat d'Alacant, per la qual es fixa el procediment i el termini de presentació de sol·licituds per a l'avaluació de l'activitat investigadora del personal docent i investigador contractat corresponent a l'any 2021.

1. Objecte de la convocatòria.

El propòsit d'aquesta convocatòria és reconèixer els mèrits en l'activitat investigadora desenvolupada pel personal docent i investigador contractat que complisca amb els requisits indicats en l'apartat 2 d'aquesta convocatòria.

2. Requisits de les persones sol·licitants.

2.1. Tindrà dret a sol·licitar l'avaluació de l'activitat investigadora per la Comissió Nacional d'Avaluació de l'Activitat Investigadora (CNEAI) el personal docent i investigador doctor de la Universitat d'Alacant amb contracte temporal en vigor a 31 de desembre del 2021 en les categories següents:

a) Professor/a contractat/ada doctor/a indefinit o en règim d'interinitat

b) Professor/a col·laborador/a.

c) Professor/a ajudant doctor/a

d) Ajudant (LOU)

e) Professor/a associat/ada

f) Professor/a visitant

g) Personal investigador doctor contractat

2.2. El personal docent i investigador contractat que es trobe en situació d'excedència forçosa, o en situació d'excedència voluntària prestant serveis en una universitat legalment reconeguda o en excedència per cura de fills o de familiar, també podrà sotmetre a avaluació la seua activitat investigadora.

2.3 El personal docent i investigador abans esmentat que sol·licite un tram d'investigació haurà de trobar-se en qualsevol de les situacions següents:

a) Aquelles persones l'últim tram avaluat positivament de les quals acabe el 31 de desembre del 2015 o haguera acabat en anys anteriors.

b) Aquelles persones que mai s'hagen presentat anteriorment i complisquen un mínim de sis anys avaluables a 31 de desembre del 2021.

c) Aquelles persones a qui no se'ls haguera reconegut l'últim tram d'avaluació normal i aquest haguera acabat el 31 de desembre del 2018 o anys anteriors. Les persones sol·licitants que es troben en aquesta situació podran construir un nou període, de sis anys, amb algun dels anys ja avaluats negativament en l'últim tram d'investigació presentat i, almenys, tres anys posteriors a aquest. En cas d'avaluació negativa anterior de dos trams o més presentats conjuntament, el nou sexenni es formarà únicament amb anys propis de l'últim tram d'investigació.

2.4 El personal investigador que es trobe gaudint de permisos de maternitat o paternitat, en situació d'excedència per a atendre la cura de filles, fills, o altres familiars en primer grau a càrrec seu, o en excedència per raó de violència de gènere prevista en l'article 89.1 del text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre, podran incloure en la sol·licitud d'avaluació de sexennis els anys -i les aportacions publicades en aquests anys- durant els quals haja gaudit del permís o haja romàs en aquesta situació d'excedència.

2.5 Com a part d'una estratègia integral per a aconseguir la igualtat efectiva entre dones i homes i l'equitat i igualtat d'oportunitats, a l'efecte del còmput dels trams d'investigació per a l'avaluació de l'activitat científica i investigadora, aquelles persones que així ho desitgen i es troben en alguna de les situacions descrites en l'apartat anterior podran prorrogar l'últim sexenni viu un any per cada permís o excedència que hagen tingut. Aquests permisos o situacions administratives d'excedència hauran d'haver tingut lloc en el període comprès entre l'1 de gener del 2015 i el 31 de desembre del 2021. La pròrroga del sexenni serà aplicable a l'últim sexenni viu.

2.6 Els efectes econòmics derivats d'aquesta avaluació s'iniciaran l'1 de gener del 2022, només per a aquelles categories professionals a les quals els corresponguen segons legislació vigent.

3. Formalització de sol·licituds.

3.1 Atès el que disposa l'article 14.2.e) de la Llei 39/2015, d'1 d'octubre, la persona interessada haurà de presentar la sol·licitud exclusivament a través de registre telemàtic d'ANECA, per a la qual cosa podrà identificar-se per qualsevol dels mitjans previstos en l'article 9 d'aquesta llei.

Els formularis i els annexos seran emplenats i enviats telemàticament a través de la seu electrònica d'ANECA en l'adreça següent: <https://aneca.sede.gob.es/>.

A través de la seu electrònica d'ANECA es podrà accedir a la resolució de la Comissió Nacional Avaluadora de l'Activitat Investigadora (CNEAI) que especifica els criteris d'avaluació per a cada camp. Igualment es podran obtenir duplicats o justificants dels escrits presentats per registre electrònic i es podrà fer el seguiment de la tramitació de sol·licituds.

3.2 Les sol·licituds hauran d'incloure la documentació següent que està disponible en la seu electrònica d'ANECA:

a) Imprès de sol·licitud generat per l'aplicació signat per la persona sol·licitant.

b) Currículum que es genera en emplenar l'aplicació de sol·licitud i limitat a les cinc aportacions que la persona interessada vulga sotmetre a avaluació per a cada període de sis anys que vulga avaluar.

S'entendrà per «aportació» qualsevol unitat classificable en algun dels criteris d'avaluació a què remeta l'apartat 6 d'aquesta convocatòria. Cada aportació haurà d'incloure:

- Les dades que siguen necessaris per a la seua localització i identificació.

- L'arxiu en PDF justificatiu d'aquesta aportació.

- El «DOI» (Digital Object Identifyer) en el cas que l'aportació en tinga.

Les aportacions presentades hauran d'haver sigut publicades en els anys per als quals se sol·licita l'avaluació. No es tindran en compte publicacions «acceptades», però no publicades durant aquests anys.

En revistes, llibres o altres obres que compten amb edició digital i impresa, les aportacions s'entendran publicades només quan hagen aparegut en aquest segon format.

Si l'aportació al·legada consisteix en una patent, es requerirà que haja sigut «concedida» en els anys per als quals se sol·licita l'avaluació. No es tindran en compte patents «presentades» o «publicades», però no concedides durant aquests anys i, si escau, segons criteris específics de cada camp, en explotació. A més, s'haurà d'incorporar el fitxer PDF amb la concessió de la patent.

Cada aportació estarà acompanyada d'un «breu resum» en castellà, que respecte el màxim que estableix l'aplicació telemàtica, que continga els objectius i els resultats més excel·lents de la investigació. Es podran substituir els resums individualitzats per un únic que es referisca a totes aquestes.

Així mateix, la persona sol·licitant haurà d'acompanyar els «indicis de qualitat» de la investigació que podran consistir en:

1 - Rellevància científica de l'aportació.

2 - Rellevància científica del mitjà de difusió en el qual s'haja publicat cada aportació. En les disciplines en les quals hi haja criteris internacionals de qualitat de les publicacions aquests seran referència inexcusable.

3 - Referències que altres autors o altres autores facen, en treballs publicats, a l'obra de la persona sol·licitant, que siguen indicatives de la importància de l'aportació o de l'impacte que tinguen en l'àrea.

4 - Apreciació, expressada succintament, de la mateixa persona interessada sobre la contribució de la seua obra al progrés del coneixement, com també de l'interès i la creativitat de l'aportació.

5 - Dades sobre l'explotació de patents o models d'utilitat.

6 - Ressenyes en revistes especialitzades.

En el cas que les aportacions foren fruit d'una obra col·lectiva, cada persona sol·licitant podrà incorporar aquesta investigació en el seu currículum, fent esment exprés en els resums corresponents de l'abast de la contribució personal al treball col·lectiu.

Cada persona sol·licitant podrà incloure fins a dues aportacions substitutòries degudament referenciades i identificades com a aquestes, que puguen reemplaçar sengles de les presentades en primer lloc i que el procés d'avaluació puga considerar de qualitat insuficient per a aconseguir la puntuació mínima requerida.

c) Curriculum vitae normalitzat (es recomana el model de la FECYT), que incloga exclusivament les activitats d'investigació, desenvolupament i innovació. Així mateix, es recomana que s'aporte el «DOI» (digital object identifier) d'aquelles publicacions que en disposen.

d) Full de serveis original actualitzat del període l'avaluació del qual se sol·licita, en què conste el règim de dedicació de la persona sol·licitant durant aquest període. El full de serveis haurà de ser de data posterior al dia de publicació d'aquesta convocatòria.

e) Si la investigació s'ha fet en un centre que no figura en el «full de serveis», haurà d'adjuntar-se una còpia dels contractes, els nomenaments, les credencials de becari o els documents fefaents semblants, i que incloguen període de temps i règim de dedicació. S'haurà de tractar, en tot cas, d'un centre docent superior o l'activitat primordial del qual i regular siga la investigació.

3.2. La CNEAI podrà sol·licitar en qualsevol moment del procediment administratiu els documents originals a partir dels quals es van generar els arxius electrònics incorporats a la sol·licitud, amb la finalitat de contrastar-ne la validesa i la concordança.

3.3. La CNEAI es reserva el dret d'actuar legalment contra aquelles persones que modificaren o alteraren aquells documents originals per a generar els arxius electrònics inclosos en la sol·licitud.

3.6. Les persones interessades podran dirigir-se a la Subdirecció de Convocatòries Públiques d'I+D+I del SGI per a formular qualsevol consulta relacionada amb aspectes generals d'aquesta convocatòria, com també directament a ANECA Responde, accessible des de la pàgina web següent: [http://www.aneca.es/contacto/aneca\_responde](http://www.aneca.es/Contacto/ANECA_responde).

4. Presentació de les sol·licituds.

4.1. El termini de presentació de sol·licituds començarà a comptar des del dia 17 de gener del 2022 fins al 7 de febrer del 2022.

4.2. Els impresos i els annexos, seran emplenats i enviats per telemàticament a través dels mitjans disponibles en la seu electrònica d'ANECA o en l'adreça electrònica: [http://www.aneca.es/programas-de-evaluacion/evaluacion-de-profesorado/cneai/](http://www.aneca.es/Programas-de-evaluacion/Evaluacion-de-profesorado/CNEAI/)

4.2.1. Atès el que disposa l'article 14.4 de la Llei 39/2015, de 2 d'octubre, les persones interessades hauran de presentar la sol·licitud a través de registre telemàtic de la CNEAI, per a la qual cosa podran identificar-se per qualsevol dels mitjans previstos en l'article 9 d'aquesta llei.

4.2.2. Una vegada presentada la sol·licitud, i amb la finalitat que la Universitat d'Alacant puga notificar a la CNEAI les sol·licituds que han de ser avaluades, les persones sol·licitants hauran d'enviar, obligatòriament, a la Subdirecció de Convocatòries Públiques d'I+D+I, per instància genèrica, a través de l'eAdministració de la Universitat d'Alacant, una còpia de la sol·licitud presentada, acompanyada de la resta de documentació acreditativa dels mèrits aportats. En el cas que aquest tràmit no es complete, les persones interessades estaran declinant el dret que el sexenni sol·licitat siga avaluat per l'esmentat organisme. El termini màxim per a l'enviament d'aquesta documentació serà el dia 13 de febrer del 2022.

4.2.3 Posteriorment, en el termini d'un mes des de la finalització del termini de presentació de sol·licituds, la Universitat d'Alacant, remetrà a l'ANECA un llistat amb la relació de sol·licituds que hauran de ser avaluades en virtut de l'acord signat amb aquesta institució.

5. Instrucció del procediment d'avaluació

5.1. Correspon a la Universitat d'Alacant instruir el procediment d'avaluació de l'activitat investigadora, per a això s'ha signat un conveni de comanda de gestió amb l'ANECA per a l'avaluació per la CNEAI del seu personal docent i investigador contractat.

5.2. Per a exercir aquesta comesa, la CNEAI recaptarà l'assessorament de la comunitat científica, i l'articularà a través de Comitès Assessors per camps científics, la relació dels quals serà oportunament publicada en la web de la CNEAI.

5.3. En el procés es tindran en compte exclusivament els documents presentats amb la sol·licitud, per la qual cosa es prescindirà del tràmit d'audiència, d'acord amb el que estableix l'article 82.4 de la Llei 39/2015, d'1 d'octubre del Procediment administratiu comú de les administracions públiques.

5.4. Els comitès assessors i, si escau, les persones expertes consultades hauran de formular un judici tècnic sobre les 5 contribucions avaluades a la persona sol·licitant.

5.5. En el cas que el corresponent comitè assessor o les persones expertes nomenades per la directora d'ANECA ho consideren oportú, podran requerir de la persona sol·licitant, per mitjà de la directora de la divisió d'Avaluació del Professorat d'ANECA, o de qui ostente la coordinació de la CNEAI, la remissió d'una còpia d'alguna o de totes les aportacions relacionades en el curriculum vitae.

5.6 El judici tècnic s'expressarà en termes numèrics de zero a deu, i caldrà un mínim de sis punts per a obtenir una avaluació positiva en un tram de sis anys.

5.7. En el cas de les avaluacions úniques (activitat investigadora desenvolupada fins al 31 de desembre del 1988), el judici tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En aquest supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.

6. Criteris d'avaluació.

En l'avaluació s'observaran els criteris generals establits en l'article 7 de l'Ordre de 2 de desembre de 1994 i en l'apartat tercer de l'Ordre CNU/1181/2019, de 3 de desembre. Aquests criteris generals es complementen amb els criteris específics aprovats per a cadascun dels camps d'avaluació per resolució de la CNEAI de 23 de desembre del 2021.

7. Resolució.

7.1 La CNEAI, al final del procés d'avaluació, remetrà el resultat a la Universitat d'Alacant, la qual a la vista d'aquest dictarà resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, i s'inclourà juntament amb la resolució l'informe emès per la CNEAI.

7.2 Per a la motivació de la resolució que dicte la CNEAI hi haurà prou amb la inclusió dels informes emesos pels comitès assessores i les persones expertes, si aquests hagueren sigut assumits per la CNEAI. En cas contrari, hauran d'incorporar-se a la resolució de la CNEAI els motius per a apartar-se d'aquest informes, com també la fonamentació, avalada o no per altres informes dictats per especialistes.

7.3. El termini de resolució serà de 6 mesos des de la presentació de la sol·licitud. Aquest termini s'interromprà durant el període d'avaluació per la CNEAI per un màxim de tres mesos.

7.4. La Universitat d'Alacant, una vegada dictada la resolució definitiva, notificarà personalment a cada persona sol·licitant el resultat de l'avaluació obtinguda.

8. Protecció de dades personals.

La Universitat d'Alacant responsable de tractament de les dades, posarà a la disposició d'ANECA les dades personals de les persones sol·licitants necessàries per a fer possible l'avaluació.

ANECA, encarregada del tractament, es compromet a tractar les dades amb aquesta única i exclusiva finalitat. ANECA manifesta complir amb la normativa vigent en matèria de protecció de dades de caràcter personal i, en particular, amb el Reglament General de Protecció de Dades i la resta de disposicions vigents en la matèria. Les mesures de seguretat implantades en ANECA es corresponen amb les previstes en l'Annex II (Mesures de seguretat) del Reial decret 3/2010, de 8 de gener, pel qual es regula l'Esquema Nacional de Seguretat en l'àmbit de l'Administració Electrònica.

9. Normativa aplicable.

Aquesta convocatòria es regirà per les bases contingudes en aquesta convocatòria i pel que disposa:

a) La Llei 39/2015, d'1 d'octubre, del procediment administratiu comú de les administracions públiques.

b) L'Ordre de 2 de desembre de 1994, per la qual s'estableix el procediment per a l'avaluació de l'activitat investigadora dels funcionaris i funcionàries dels cossos docents universitaris (BOE del 3), modificada per l'Ordre de 16 de novembre del 2000 (BOE del 21).

c) L'Ordre CNU/1181/2019, de 3 de desembre, per la qual s'estableixen les bases comunes per a l'avaluació de l'activitat investigadora del personal investigador funcionari de les escales científiques dels organismes públics d'investigació de l'Administració General de l'Estat

d) La Resolució de 23 de desembre del 2021, de la Comissió Nacional Avaluadora de l'Activitat Investigadora, per la qual es publiquen els criteris específics aprovats per a cadascun dels camps d'avaluació.

e) I altres normes vigents que siguen aplicables.

10. Recursos.

Contra la resolució definitiva podrà presentar-se recurs de reposició davant de la rectora de la Universitat d'Alacant en el termini d'un mes comptador des de l'endemà d'aquell en què tinga lloc la notificació d'acord amb la Llei 39/2015 d'1 de desembre, del procediment administratiu comú de les administracions públiques.

La Universitat d'Alacant traslladarà a la CNEAI les reclamacions que haja presentat el personal docent i investigador avaluat desfavorablement amb la finalitat que emeta informe. A la vista de l'informe rebut, la rectora de la Universitat d'Alacant dictarà la resolució administrativa que pose fi al recurs.

11. Vigència.

Aquesta resolució entrarà en vigor l'endemà de la seua publicació en el Butlletí Oficial de la Universitat d'Alacant (BOUA)

Alacant, 13 de gener del 2022.

La rectora,

Amparo Navarro Faure





[Carretera Sant Vicent del Raspeig s/n  
03534 Sant Vicent del Raspeig - Alacant  
 Tel. 92 441 6340 - Fax 80 953 5400](https://www.google.es/maps/@59.693030,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12133&trk=tyah&trkInfo=tarId%4O6606082871000%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)